google/wiki40b huggingface dataset:
Robert F. Kennedys menneskerettighetspris

Robert F. Kennedys menneskerettighetspris (engelsk: Robert F. Kennedy Human Rights Award) er en pris for å hedre personer verden rundt, som viser mot og som har gjort et stort bidrag til menneskerettighetsarbeidet i sitt hjemland. Prisen ble opprettet i Robert F. Kennedys minne i 1984 av Robert F. Kennedy Center for Justice and Human Rights.
I tillegg til å motta en pengesum, får prisvinnere mulighet til å bli partner med RFK Center for å fremme menneskerettighetsarbeidet sitt, og til å benytte senterets ressurser og teknologi.
Planoise

Historie

Utgravninger i området fant de en menneskelig tilstedeværelse siden neolittisk tid. Et snev av flint og ulike gjenstander beviser tilstedeværelsen av hjemme siden -3500 år før Jesus Kristus. I middelalderen området er et jordbruksareal, produserer hovedsakelig hvete. Etter krigen, er det nødvendig å rekonstruere mange bygninger. Nettstedet Planoise blir en av de største byggeplass i Frankrike på 1970-tallet mer enn 8000 boliger ut av jorden. I dag Planoise har over 20700 innbyggere
Linares-turneringen i sjakk

Linares-turneringen i sjakk ble arrangert første gang i 1978, fra 1979 annethvert år til 1985, og til sist fra 1988 til 2010 årlig, vanligvis i månedsskiftet februar/mars. Turneringen fant sted i byen Linares i Jaén-provinsen i Andalucía, Spania. I årene 2006, 2007 og 2008 ble den omtalt som Linares-Morelia-turneringen, ettersom første del ble avviklet i Morelia, Mexico. De to (hittil) siste i 2009 og 2010 fant igjen i sin helhet sted i Spania.
I den perioden turneringen ble avholdt årlig, var den én av de aller sterkeste i den årlige sjakk-syklusen, sammen med Wijk aan Zee- og Dortmund-turneringen, og ble noen ganger betegnet som sjakkens svar på Wimbledonturneringen innen tennissporten.
Da turneringen ble arrangert første gang i 1978 var den ikke et elitemesterskap, og ble vunnet av den relativt ukjente svenske spilleren Jaan Eslon. Etter påfølgende års turnering, ble den holdt hvert andre år fram til 1985. I 1987 ble det ikke arrangert noen turnering, fordi Linares var stedet for kandidatturneringen i Sjakk-VM. Fra 1988 til 2010 ble så Linares-turneringen arrangert hvert år, med unntak av 1996, da VM i sjakk for kvinner ble holdt.

Avlyst siden 2011 av økonomiske grunner

At Linares-turneringen ikke har blitt avholdt siden 2010 har etter alt å dømme økonomiske årsaker.
Allerede samarbeidet med Morelia som arrangørsted var delvis å oppfatte som et sparetiltak, og i den siste utgaven av turneringen var antall deltakere redusert fra 8 til 6. I tillegg til private, var turneringen også delvis avhengig av offentlige spanske midler. I så måte kan den i noen grad anses å ha blitt ett av ofrene for finanskrisen, som rammet Spania spesielt hardt.

Magnus Carlsen i Linares

Magnus Carlsen deltok i Linares-turneringen fra 2007 til 2009, med to andreplasser (begge ganger bak daværende verdensmester Viswanathan Anand) og én tredjeplass som resultat.
Oltenia

Oltenia eller Vesle-Valakia er en historisk provins og geografisk region i Romania, vest i Valakia. Det ligger mellom Donau, de sørlige Karpatene og elva Olt.
Navarra (DO)

Navarra Denominación de Origen (DO) er et vindistrikt i det nordlige Spania. Distriktet strekker seg over hele den sørlige halvdelen av regionen Navarra. Vinmarkene ligger ved foten av Pyreneene, ned mot Ebros dalføre.
Navarra var tidligere mest kjent for sine roséviner, men har i seinere år også produsert røde og hvite kvalitetsviner.

Historie

De eldste arkeologiske vitnesbyrd om vinframstilling i Navarra daterer seg til 2. århundre f.Kr., da området var en romersk provins.
I middelalderen, da Navarra var eget kongedømme, var vinframstilling en blomstrende næring, dels grunnet etterspørsel skapt av pilegrimsstrømmen til Santiago de Compostela, dels på grunn av eksport.
Helt fram til 1800-tallet var vinen viktigste landbruksprodukt i regionen. I 1855 ble vinmarkene angrepet av sopp (oidium), og i 1892 ødela angrep av phylloxera 98 % av de 50 000 ha med vinstokker som fantes på det tidspunktet. På begynnelsen av 1900-tallet kom en omfattende nyplanting i stand av druer poda på phylloxeraresistente rotstokker fra Amerika. Det ble oppretta kooperativer, og produksjonen av billig vin for eksport økte sterkt. I 1933 fikk Navarra sitt eget denominación de origen.
I løpet av 1980-åra begynte private produsenter og kooperativer å tilby kvalitetsvin på flaske under egne etiketter.

Klima

Klimaet er kontinentalt med varme, tørre somre og kalde vintre. Den nordlige delen av distriktet er influert av en atlantisk værtype, og har mer moderate temperaturer i druenes modningstid.
Årsnedbøren ligger på ca. 600 mm pr. år. I de høyestliggende områdene kan det være fare for nattefrost.

Sorter

Røde sorter for framstilling av rødvin og rosévin utgjør 95 % av arealet, men det er en tendens til at hvite sorter øker noe i omfang.
Den tradisjonelle sorten Garnacha dekker 32%, Tempranillo 36%, Cabernet Sauvignon 13%, Merlot 11%, mens resten dekkes av Graciano og Mazuelo. De viktigste hvite sortene er Viura, Chardonnay og Garnacha Blanca.
Vanligvis støttes stokkene av espalierer (en espaldera) for å gi druene mest mulig sollys og lett mekanisert dyrking. I motsatt fall plantes stokkene som lave busker (en vaso).
Veien til Rio Lama

Handling

Etter et opprør i Caracas flykter en ung mann, Abel (Anthony Perkins), inn i jungelen. Faren er drept av opprørerne, og Abel tørster etter hevn. I jungelen støter han på en gammel, hvit eneboer (Lee J. Cobb) og en vakker, ung kvinne, Rima (Audrey Hepburn), som ble bortført som barn. Kjærligheten mellom Abel og dette naturbarnet, som uvitende blir forfulgt av indianere, får Abel til å glemme sitt hat og sin hevn.
Sia

Visdomsgudene

Som en visdomsgud var han tilknyttet skrivekunsten og ble ofte vist som en menneske som holdt en papyrusrull. Papyrus var antatt å legemliggjøre intellektuelle prestasjoner. Han ble ofte satt sammen i par med Hu, en annen abstrakt gud som var guddommeliggjøring av det første ordet, ordet for skapelsen, og det ordet som skaperguden Atum skal ha uttalt i skaperøyeblikket.
Det ble senere sagt at Atum utskilte dette aspektet fra seg selv ved utvinne blod fra sitt eget lem og således skape Sia og Hu. Denne uvanlige fødselen førte til at Sia ofte ble påkalt for å beskytte de dødes genitaler. Da Atum og Ra ble senere identifiserte med hverandre og ble Atum-Ra ble også Sia avkommet til Ra og i denne sammenhengen ble han oftere nevnt. Sia ble således med på solbåten og knyttes til moral og intelligens.
Sia og Hu var i følget til Ra ombord i hans skip som han reiste over himmelen med om natten, i henhold til tekster og gravdekorasjoner i Det nye rike. En annen i det samme følget var Heka, magiens gud. Disse gudene ble ansett å ha særskilte kefter som hjalp skaperguden Ra å opprettholde syklusen. Selv om Heka hadde sin egen kult, hadde ikke Sia det.
Eggert Christopher Frederik Løvenskiold

Fasaneri i Kongelunden

I 1841 opprettet han Europas første ville fasaneri i Kongelunden på Amager ved København. Fasaneriet var blitt flyttet fra Jægerspris det foregående år, og kom til å forsyne danske gods såvel som det danske kongehuset med flere hundre fasaner årlig. Midt i Kongelunden ble det etter overhoffjegermester Løvenskiolds død reist en minnestøtte over ham. Han ble begravet ved Nørre Jernløse kirke på Sjælland.

Familie

Eggert giftet seg 8. august 1812 med komponisten Margrethe Frederikke Sophie Løvenskiold (1785–1876) fra Porsgrund. Hun var søster til stattholder i Norge Severin Løvenskiold. Blant deres barn var komponisten Herman Severin Løvenskiold.
University of California Press

University of California Press (forkortet UC Press) er et av de seks største universitetsforlag i USA. Det er en del av University of California og dermed det eneste som er knyttet til et statlig universitet og med hovedkvarter vest i USA.
Forlaget ble grunnlagt i 1893 og har hovedsete i Berkeley i California. Det publiserer årlig (2012) om lag 200 bøker og har en trykt bestand bøker på rundt 4000 titler. Om lag en fjerdedel av forfatterne er knyttet til universitetet.
Forlagets Journals + Digital Publishing Division er ansvarlig for utgivelsen av rundt 50 fagtidsskrifter. Alle tidsskrifter og rundt 2000 bøker er også tilgjengelige online.
Barnombudsmannen

Barnombudsmannen er et svensk statlig embede med oppgave å ivareta og informere om barns rettigheter med utgangspunkt i De forente nasjoners barnekonvensjon.
Barnombudsmannens kanselli ligger på Norr Mälarstrand 6 i Stockholm. Kanselliet er organisert i en stab og fire avdelinger: Kanselliavdelingen, Juridisk avdeling, Informasjonsavdelingen, og Prosjekt- og utredningsavdelingen.
Den første svenske barneombudsmannen, Louise Sylwander, tiltrådte 1. juli 1993.
Hassuna

Hassuna (arabisk: حسونة, Ḥasūna) er en mesopotamisk boplass i de nordlige deler av Irak, datert til om lag 6000 f.Kr. Det arkeologiske funnstedet har sitt navn etter det moderne stedsnavnet Tell Hassuna. Hassunakulturen behersket jordbruk og produserte enklere keramikk. Den arkeologiske kulturen kjennemerkes av den særpregede keramikken i rødaktig ler med kremhvite detaljer.
Tell Hassuna ble funnet av 1942 av Fuad Safar. Haugen ble utgravet i 1943 og 1945 av et team fra det irakiske generaldirektorat for oldsaker, ledet av Seton Lloyd.
Utgravningene viser at det her var en avansert landsbykultur som var utbredt over hele det nordlige Mesopotamia. På Hassuna ble seks distinkte lag hus avdekket, med potter og kar fra ~5600-5350 f.Kr. Gjenstander funnet annetsteds over store områder i Midtøsten ble funnet å være av samme typer.
Bergen Big Band

Bergen Big Band er et norsk storband, en videreføring av Bergen Band fra 1970-tallet.  
Blant de som etablerte gruppen var pianisten Knut Kristiansen og saksofonisten Olav Dale. Eksempler på artister som senere har medvirket er
Dag Arnesen og Eivin Sannes, piano;
Frank Jakobsen, Stein Inge Brækhus og Børre Dalhaug, trommer;
Jan Kåre Hystad, saksofon; 
Are Ovesen, trompet; Hans Marius Andersen trompet, 
Andreas Skjold, Øyvind Hage, Sindre Dalhaug trombone, Kjell Erik Husom, bass-trombone; og
Magne Thormodsæter, bass.
Bergen Big Band ble i en årrekke ledet av saksofonisten Olav Dale, som gikk bort i oktober 2014. Bandet ledes i dag av Dag Arnesen og Magne Thormodsæter.
Kiwi (album)

Kiwi er et musikkalbum med Clink, utgitt i 1981. Dette er bandets debutalbum.
Solør videregående skole

Solør videregående skole ble etablert 1. august 2003 som en sammenslåing av de tidligere videregående skolene: Åsnes videregående skole, Våler videregående skole og Sønsterud skogskole.

Studiesteder

Skolen har undervisningen fordelt på tre studiesteder, Flisa, Våler og Sønsterud. Skolen har til sammen 620 elever, som fordeler seg med 270 i Våler, 250 på Flisa og 100 på Sønsterud. Studiestedene ledes av hver sin assisterende rektor på rektors vegne.

Avdelinger

Skolene inndelt i ti avdelinger, hvorav syv er pedagogiske relatert til utdanningsprogrammene og tre er serviceavdelinger relatert til kontoradministrasjon, internat, renhold og kantiner. Hver avdeling ledes av en avdelingsleder.
Anne Kristine Herje

Haiti

Ann Kristine Herje har bygget opp barnehjemmet Lykkens hjem med plass til noen og 50 fattige og hjemløse barn, i Haitis hovedstad Port-au-Prince på den karibiske øya Hispaniola i Sør-Amerika. Hun ledet barnehjemmet i 16 år, frem til 2005. 
Herje og Lykkens hjem hjelper også ytterligere 120 barn som lever i vanskelige kår i fattige familier, ofte som følge av aids-epidemien. 
Haiti har vært et sted med uroligheter og vold. I februar 2004 flyktet Jean-Bertrand Aristide, daværende president, fra Haiti til Sør-Afrika, fordi mange mente han ikke klarte å ha kontroll med de enorme utfordringene Haiti sto overfor. Væpnede bander herjet og landets politistyrker ble oppløst. De fleste utlendingene kom seg ut av landet, men Anne Kristine valgte å bli igjen. I en melding hjem til Norge skrev hun,  «Det er kun fordi mange av bandelederne har barn på skolen at vi unngår bråk.». 
Etter at hun fyttet til Norge har hun beholdt en sterk tilknytning til Haiti. Hun vendte tilbake dit for å hjelpe til etter det katastrofale jordskjelvet i januar 2010.
Mulholland Drive (film)

Handling

Den unge skuespilleren Betty (Naomi Watts) reiser til Hollywood med en drøm om å slå gjennom som skuespiller. Hun havner imidlertid midt i en mørk konspirasjon som involverer en kvinne (Laura Harring) som nesten ble drept, men ble reddet av en bilulykke som har gitt henne hukommelsestap. Etterhvert blir disse to kvinnene dratt inn i en psykotisk illusjon som involverer en merkelig blå boks, en regissør som heter Adam Kesher (Justin Theroux), og den mystiske nattklubb Silencio.

Inspirasjon

Filmen har tydelige paralleller til den amerikanske filmen Sunset Blvd. fra 1950. Begge er oppkalt etter en vei i Hollywood, begge har en forkortelse i tittelen, begge omhandler filmbransjen og karakterer som søker fremgang og anerkjennelse, og begge har tydelige trekk fra grøsser-sjangeren. Lynch har selv uttalt at Sunset Blvd. er en av hans favorittfilmer gjennom tidene.

Priser og nominasjoner

Under Academy Awards (Oscar) ble David Lynch nominert for beste regi. Under Golden Globes ble filmen nominert i klassene beste dramafilm, beste regi (David Lynch), beste manus (David Lynch) og beste originalmusikk (Angelo Badalamenti). Også under BAFTA Awards ble Badalamenti nominert for musikken, mens Mary Sweeney ble nominert - og vant - prisen for beste klipp.

Norsk mottakelse

Birger Vestmo i NRK gav filmen terningkast 6, og kalte den et mesterverk og uttalte "At Lynch ble Oscar-nominert for dette praktstykket av en film er like selvfølgelig som at jorda er rund!". Dagbladet og Aftenposten strakk seg til terningkast 5, mens Jon Selås i VG mente at filmen bar preg av å egentlig være et TV-seriekonsept, og trillet 4 på terningen. Han trakk blant annet frem at "Innfallene blir for mange, de løse tråder for tallrike, stemningen viktigere enn historien".
Oppebørsel

Oppebørsel er et uttrykk fra dansk som brukes om innkassering eller mottak av noe, spesielt offentlige avgifter. Også summen som innkasseres eller mottas kan kalles oppebørsel. I Norge ble det særlig brukt innen forvaltning fra Christian IVs tid og fram til 1814. Visse områder var omtalt som oppebørselsdistrikter, da områder som innkasserte verdier.
Mississippis flagg

Flaggforslag til folkeavstemning

Bruken av sørstatssymboler, da i særdeleshet sørstatskorset, har vært omgitt av politisk strid. Inkorporeringen av slike symboler i offisielle sammenhenger som delstatsflagg har vært kritisert og det har vært lansert kampanjer fra borgerrettighetsgrupper og liberale for å få Mississippis delstatsflagg endret. I 2001 ble det utarbeidet forslag til nytt flagg for Mississippi der sørstatsflagget var tatt bort til fordel for en blå kanton med hvitt stjernearrangement. Forslaget ble lagt fram for folkeavstemning, da med det eksisterende delstatsflagget som alternativ. Ved avstemningen 17. april 2001 ble det flertall på 65 prosent for det eksisterende flagget, mens forslaget til nytt flagg fikk 35 prosent. Dette gjenspeiler noenlunde fordelingen mellom hvite og svarte i delstaten. Andelen hvite innbyggere i Mississippi er omkring 60 prosent, mens afro-amerikanerne utgjør omkring 40 prosent av delstatens befolkning. Utfallet av folkeavstemningen førte til at Mississippi fortsatte å benytte sitt flagg med sørstatskorset. Fra 1956 førte også delstaten Georgia sørstatskorset i sitt flagg, og etter at dette ble endret i 2001 er Mississippi nå den eneste delstaten der sørstatskorset er en del av delstatsflagget.

Tidligere flagg

Mississippis første flagg ble innført 26. januar 1861 og besto av en hvit flaggduk med et magnoliatre i midten, en blå kanton med hvit stjerne, og et rødt vertikalt felt i flaggets ytre ende. Flagget gikk ut av bruk da Mississippi ble en del av Amerikas konfødererte stater.
European Cup Winter Throwing 2017

European Cup Winter Throwing 2017 ble arrangert 11. og 12. mars 2017, i Las Palmas på Gran Canaria i Spania. Dette var den 17. utgaven av European Winter Throwing Cup som ble arrangert. Arrangør var European Athletic Association og Det spanske friidrettsforbundet (Real Federación Española de Atletismo). 
Konkurransen var både for senior og U23.
Babolsar (fylke)

Babolsar er et fylke ved det kaspiske hav, i provinsen Mazandaran i nordlige Iran. Hovedstaden i fylket er kystbyen Babolsar. Fra målingen i 2016 var fylkets befolkning 135 191, i 44 482 familier. Fylket er delt opp i tre distrikter: det sentrale distriktet, Rudbast-distriktet og Bahnemir-distriktet. Fylket har tre byer: Babolsar, Kalleh Bast og Bahnemir.
Holy Church of Jesus

Holy Church of Jesus er en internasjonal menighet, som har møter på norsk og engelsk. Den ble startet i januar 2005, og er en undermenighet under Filadelfia Oslo. De møtes i bakgården til Filadelfia.
Menigheten består av nordmenn, innvandrere fra forskjellige land, i tillegg til innvandrere fra Sentral- og Øst-Afrika. Den ledes av pastor Jean Saflo (opprinnelig fra Rwanda), samt medpastorene Annika Emrén (svensk) og Larsbury Ndidi Nwafor (opprinnelig fra Nigeria)
Eupelminae

Utseende

Små, avlange, rødlige til svarte snyltevepser. Mange er vingeløse, andre har vinger med svært redusert årenett som vanlig for Chalcidoidea.

Levevis

Eupelminae er parasitoider som kan utnytte mange ulike verter, også innen en og samme art kan ulike verter angripes. Noen er egg-parasitter, andre er knyttet til galler, og en rekke ulike insektordener og edderkopper blir angrepet av arter av Eupelminae.

Utbredelse

Gruppen er kosmopolittisk.
Ichnestoma struempheri

Utseende

En middelsstor (14-18 millimeter), bred, hvelvet, mattsvart gullbasse. Oversiden er fint og tett punktert. Hannen har en forlenget panne med en liten tann på hver side nær roten, hunnens panne er mindre forlenget, rundet og litt innskåret i spissen. Dekkvingene er mørkt rødbrune til svarte, litt fløyelsaktige. Hunnen mangler flygevinger.

Levevis

Artene lever på og nær fjelltopper. De voksne billene (ofte bare hannene) flyr etter regnskyll. Begge kjønn har reduserte munndeler som voksne, tar ikke næring til seg og lever ganske kort tid.

Utbredelse

Arten er utbredt i Sør-Afrika (Eastern Cape).
Blood Simple

Handling

Abby (Frances McDormand) og Ray (John Getz) er i et forhold. Abbys ektemann Marty (Dan Hedaya) hyrer inn en privatetterforsker (M. Emmet Walsh) for å drepe dem. Privatetterforskeren skyter i stedet Marty for at Abby skal få skylden. Ray oppdager liket og kvitter seg med det, fordi han tror Abby drepte mannen sin. Privatetterforskeren tror han er i ferd med å bli avslørt og skyter Ray, men blir selv skutt av Abby, som tror det er mannen hennes.
Stein Urheim

Career

The Bergen-based guitarist Stein Urheim´s name has appeared in an increasing number of contexts in recent years. In 2009 he released his debut album Three Sets of Music and the following year he received the Vossajazz festival-Award.
He has toured and released 3 critically acclaimed duo albums with singer Mari Kvien Brunvoll, Daydream Communtiy (2011), Daydream Twin (2013) and For Individuals Facing The Terror Of Cosmic Loneliness (2015), on the Jazzland label. The duo met and started working together around 2006 at the Grieg Music Academy in Bergen, where they both studied. He was a member of Gabriel Fliflet´s Åresong band (2010-2011), and participated on The Last Hurrah´s debut album (2011) on Rune Grammofon. He has also written for, arranged and played on several albums by Steady Steele (2002-2006), and worked with numerous other bands and music projects, including Tom Sawyer & The Huckleberry Finns (2004-2007), Bearfarm (2006-2012), Thea Hjelmeland´s Solar Plexus (2014) and Erlend Apneseth´s Nattsongar (2017).
He has released 4 albums for the label Hubro under his own name:
Kosmolodi (2012), Stein Urheim (2014), Strandebarm (2016) and Utopian Tales (2017). [2][3][4][5]
Mikrokefali

Årsaker til mikrokefali

Mikrokefali kan komme som resultat av en rekke forhold. Primær mikrokefali er et resultat av en skadelig mutasjon som setter genet microcephalin ut av funksjon. Trisomi og andre kromosomfeil kan også gi tilsvarende sykdomsbilde.
Forhold i mors liv under fostertiden kan også gi skader som resulterer i mikrokefali. Utstrakt alkoholmisbruk hos mor, diabetes, vannkopper og røde hunder under graviditet kan alle gi mikrokefali.
Switchfoot

Bandhistorie

Switchfoot ble etablert i 1997 og bestod da av Jon og hans bror, Tim, med seg hadde de Chad på trommer. Bandet signerte en avtale med re:think records, en avdeling av Sparrow Records, som produserte Switchfoots tre første album. Jerome Fontamillas (keyboard) ble med i bandet i 2000 for albumet «Learning to Breathe». 
I filmen A Walk to Remember fikk bandet et større ansvar for musikken. Skuespiller/sanger Mandy Moore sang en av deres sanger, Only Hope og også en duett med Jon Foreman i filmen. Totalt ble fire av Switchfoots sanger brukt i forbindelse med filmen.
«The Beautiful Letdown», som var deres første store utgivelse. Den hadde en mer mainstream lyd og produksjon. Albumet solgte til dobbel platina - over 2,5 millioner. De turnerte mye i denne perioden og singlene Meant to Live og Dare You to Move ble mye spilt på radio. Dare You to Move fikk også «Nickelodeon Kids' Choice Award» i 2005. En DVD, «Live in San Diego», solgte også til platina. I 2005 mottok Switchfoot fire «Dove Awards» nominasjoner, inkludert «Artist of the Year».

Nothing is Sound

Gitaristen Drew Shirley ble et offisielt medlem i 2005 etter å ha turnert med bandet siden 2003. Switchfoots siste album, «Nothing is Sound», inkluderer Drews arbeid med bandet. Albumet ble utgitt 13. september 2005. Singelen Stars ble utgitt for å promotere albumet. We Are One Tonight har også blitt utgitt som singel. 
Albumet debuterte som #3 på Billboard 200 albumlisten, som var det høyeste bandet noensinne har oppnådd. Bassisten Tim Foreman skapte blest da han offentlig kritiserte kopieringsbeskyttelsen som ble brukt av plateselskapet og la ut en detaljert beskrivelse av hvordan man kunne unngå denne på bandets forum, dette ble selvfølgelig fort slettet av Sony. Denne kopibeskyttelsen er blitt kjent som Extended Copy Protection, som har blitt identifisert som trojansk hest og en rootkit av ledende antivirusselskaper.

Innflytelse

Switchfoots frontfigur og gitarist Jon Foreman sier han er påvirket av musikken til U2, The Police, Beatles, Bach, Ronny Jordan og Miles Davis. Gitaristen Drew sier at  U2, Miles Davis, Stevie Ray Vaughn, Tommy Walker, Phil Keaggy, Michael Jackson, Dave Matthews Band og The Brand New Heavies er viktige for ham, mens bassist Tim hyller Paul McCartney og Stevie Wonder (som også er trommeslager Chads viktigste påvirkningskilde). Til tross for mange og forskjellige påvirkninger, ligner de veldig lite på noen av sine helter musikalt sett. «Vi har aldri passet inn i en sjangerboks», har Jon sagt. «Jeg tror det er variasjonen som er vår styrke».
Media Norge

Media Norge ASA var et norsk eierselskap for Aftenposten, Bergens Tidende, Fædrelandsvennen, Stavanger Aftenblad og Finn.no, formelt etablert 25. juni 2009. Selskapet ble i 2012 erstattet av Schibsted Norge.
Hovedkontoret var i Bergen, med Didrik Munch som konsernsjef. Media Norge hadde som siktemål å være det ledende mediekonsernet i Norge. 
Konsernet hadde ca. 2 200 ansatte og en omsetning på ca. 5,3 milliarder kroner. Den største eieren var Schibsted med 80,4 prosent av aksjene.
Ochteroidea

Utseende

Små til middelsstore (4 – 15 mm), kraftige, brunlige teger. Kroppen virker litt klumpete og pukkelrygget. Fasettøynene er ganske store, nyreformede og utstående. Punktøyne (ocelli) finnes vanligvis, og antennene er fire-leddete, ganske korte, men ofte synlige ovenfra. Pronotum er stort, mye bredere enn langt og bredere enn hodet, scutellum er nokså stort og trekantet.

Levevis

Ochteroidea lever i strandsonen ved ferskvann. I motsetning til de aller fleste andre vannteger (Nepomorpha) lever de ikke i vannet. De kryper rundt ved breddene og kan hoppe. De er rovdyr som jakter på ulike virvelløse dyr, og åtseletere. De fleste lever på mudrete bredder der de kan grave ganger, men de kan også finnes langt fra vann mellom råtnende plantedeler og i kumøkk.